2022 9 14
LT
Europos Sąjungos oficialusis leidinys
L 237/11
PRIEDAS
Prekių aprašymas
Klasifikacija KN kodas
Motyvai
(1)
(2)
(3)
Dirbinys (vadinamasis iškylų kilimėlis), kurio matmenys maždaug 200 cm × 150 cm, sudarytas iš dviejų sluoksnių megztinės tekstilės medžiagos iš sintetinių pluoštų.
Vienas sluoksnis iš vienos pusės laminuotas plastiku.
Abu tekstilės medžiagos sluoksniai sujungti apkraštuojant iš keturių pusių nedidele austine tekstilės juostele.
Laminuotas sluoksnis neatsparus vandeniui, tačiau apsaugo nuo žemės drėgmės ir nešvarumų.
6306 90 00
Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, Kombinuotosios nomenklatūros XI skyriaus 7 pastabos d ir f punktais, 59 skirsnio 2 pastabos a punktu ir KN kodus 6306 ir 6306 90 00 atitinkančiais prekių aprašymais.
Susuktą į ritinį dirbinį galima susegti prisiūtu megztos tekstilės medžiagos atvartu su kibuku ir nešti paėmus už rankenos (tekstilės juostelės), pritvirtintos prie atvarto.
(Žr. paveikslą) (*)
Atsižvelgiant dirbinio medžiagas (megztinės medžiagos iš sintetinių pluoštų, priskiriamos 6006 pozicijai, ir plastiku laminuotos megztinės tekstilės medžiagos, priskiriamos 5903 pozicijai), dirbinys yra tekstilės dirbinys priskiriamas XI skyriui.
Dirbinys nelaikytinas antklode ir nepriskirtinas 6301 pozicijai, nes neturi antklodei būdingų objektyvių savybių, kaip antai netinkamas žmogaus kūnui susupti ar apkloti, kad būtų šilta.
Dirbinys tik apsaugo ant jo sėdintį žmogų nuo žemės drėgmės ir nešvarumų.
Dirbinys nelaikytinas kitu patalpų įrengimui skirtu dirbiniu ir nepriskirtinas 6304 pozicijai, nes jis skirtas naudoti ne patalpose, o lauke – ant žemės. Žr.
Suderintos sistemos (SS) paaiškinimų 6304 pozicijos paaiškinimų pirmą pastraipą.
Pagal objektyvias savybes (lengvas, dėl apsaugos laminuotas, greitai patiesiamas ir supakuojamas bei lengvai transportuojamas) dirbinys yra skirtas trumpai naudoti lauke, pavyzdžiui, stovyklavietėje, paplūdimyje ir pan. (taip pat žr.
Kombinuotosios nomenklatūros paaiškinimų 6306 90 00 subpozicijos paaiškinimus).
Todėl dirbinys laikytinas kita stovyklavimo įranga ir jam priskirtinas KN kodas 6306 90 00.
(*) Paveikslas pateikiamas tik dėl informacijos.